CELEX: 32016D0398
Language: lv
Date: 2016-03-16 00:00:00
Title: Komisijas Īstenošanas lēmums (ES) 2016/398 (2016. gada 16. marts), ar ko atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu atļauj laist tirgū ar UV starojumu apstrādātu maizi (izziņots ar dokumenta numuru C(2016) 1527)

18.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 73/107
            
         KOMISIJAS ĪSTENOŠANAS LĒMUMS (ES) 2016/398
   (2016. gada 16. marts),
   ar ko atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu atļauj laist tirgū ar UV starojumu apstrādātu maizi
   
      
         (izziņots ar dokumenta numuru C(2016) 1527)
      
   
   (Autentisks ir tikai teksts zviedru valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Viasolde AB, kas ražo iekārtas, ar kurām veic UV apstrādi, 2014. gada 12. februārī Somijas kompetentajām iestādēm iesniedza pieprasījumu, kurā saskaņā ar Regulas (EK) Nr. 258/97 1. panta 2. punkta f) apakšpunktu lūdza kā jaunu pārtikas produktu atļaut laist tirgū ar UV apstrādātu maizi. UV apstrādes mērķis ir uzlabot D vitamīna saturu maizē, kas nozīmē, ka maizes uzturvērtība būtiski atšķirtos no tradicionāli ceptas maizes uzturvērtības.
            
         
               (2)
            
            
               Somijas kompetentā pārtikas produktu novērtējuma iestāde 2014. gada 14. martā sniedza sākotnējo novērtējuma ziņojumu. Minētajā ziņojumā tā secināja, ka ar UV starojumu apstrādāta maize atbilst Regulas (EK) Nr. 258/97 3. panta 1. punktā norādītajiem kritērijiem attiecībā uz jauniem pārtikas produktiem.
            
         
               (3)
            
            
               Komisija 2014. gada 19. martā sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā tika pausti pamatoti iebildumi.
            
         
               (5)
            
            
               Komisija 2014. gada 13. novembrī apspriedās ar Eiropas Pārtikas nekaitīguma iestādi (EFSA) un lūdza tai veikt papildu novērtējumu par maizi, kas apstrādāta ar UV starojumu, kā jaunu pārtikas produktu saskaņā ar Regulu (EK) Nr. 258/97.
            
         
               (6)
            
            
               
                  EFSA2015. gada 11. jūnija atzinumā “Zinātniskais atzinums par maizi, kas apstrādāta ar UV starojumu, kā jaunu pārtikas produktu” (2) secināja, ka maize, kas bagātināta ar D2 vitamīnu, izmantojot UV apstrādi, ir nekaitīga, ievērojot ierosinātos lietošanas nosacījumus.
            
         
               (7)
            
            
               Tādēļ atzinumā sniegtais pamatojums ir pietiekams, lai secinātu, ka ar UV starojumu apstrādāta maize kā jauns pārtikas produkts atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Eiropas Parlamenta un Padomes Regulā (EK) Nr. 1925/2006 (3) ir izklāstītas vitamīnu un minerālvielu, un dažu citu vielu pievienošanai pārtikā piemērojamās prasības. Ar UV starojumu apstrādātas maizes lietošana jāatļauj, neskarot šo tiesību aktu prasības.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Kā norādīts I pielikumā, ar UV starojumu apstrādātu maizi drīkst laist tirgū kā jaunu pārtikas produktu ar maksimālo līmeni 3 μg D2 vitamīna uz 100 g, neskarot Regulas (EK) Nr. 1925/2006 īpašos noteikumus.
   2. pants
   Apzīmējumam uz pārtikas produktu marķējuma pievieno šādu tekstu: “satur D vitamīnu, kas ražots, izmantojot UV apstrādi”.
   3. pants
   Šis lēmums ir adresēts Viasolde AB, Dalstigen 4, 262 63, Ängelholm, Sweden.
   
      Briselē, 2016. gada 16. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  EFSA Journal 2015; 13(7):4148.
   
      (3)  Eiropas Parlamenta un Padomes 2006. gada 20. decembra Regula (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (OV L 404, 30.12.2006., 26. lpp.).
   
      PIELIKUMS
      
         AR UV STAROJUMU APSTRĀDĀTAS MAIZES SPECIFIKĀCIJA
      
      
         Definīcija
      
      Ar UV starojumu apstrādāta maize ir ar raugu raudzēta maize un maizītes (bez garnējuma), ko pēc cepšanas apstrādā ar ultravioleto starojumu, lai ergosterolu pārveidotu par D2 vitamīnu (ergokalciferolu).
      UV starojums: ultravioletās gaismas ar viļņa garumu 240–315 nm starojuma process, ne vairāk kā piecu sekunžu garumā ar jaudu 10–50 mJ/cm2 apmērā.
      
         D2 vitamīns:
      
      
                  Ķīmiskais nosaukums
               
               
                  (5Z,7E,22E)-3S-9,10-sekoergosta-5,7,10(19),22-tetreān-3-ols
               
            
                  Sinonīms
               
               
                  Ergokalciferols
               
            
                  
                     CAS Nr.
               
               
                  50-14-6
               
            
                  Molekulmasa
               
               
                  396,65 g/mol
               
            
         Saturs:
      
      
                  D2 vitamīns (ergokalciferols) galaproduktā
               
               
                  0,75–3 μg/100 g (1)
                  
               
            
                  Mīklas raugs
               
               
                  1–5 g/100 g (2)
                  
               
            
         (1)  EN 12821, 2009, Eiropas standarts.
      
         (2)  Receptes aprēķins.